Lojban

El Lojban binon mekavapük pemeköl de yel 1987 fa Tikavapükagrup (,Logical Language Group’) me ledisein süntaka lölöfiko netelplänovika e tikavika. Nem püka pedefomon de: ,logji’ ("tikav") e ,bangu’ ("pük"). Pük at pestabon su el Loglan e päprimon pos deditam in Loglanastitod sekü feit ko datuvan onik, sogädavan Lamerikänik hiel James Cooke Brown, kel ärogom oke kopiedagitäti püka. Demü kod at el Lojban egeton vodastoki lölöfiko nuliki, pestaböli su püks mäl gretiküns: hindiy, larab, Linglänapük, Rusänapük, Spanyänapük e tsyin. Ün 1997, pos yels dek voba, päpübon buk tiädu: ,The Complete Lojban Grammar’, pelautöl fa hiel John W. Cowan. El Lojban paspikon gudiko fa degtelats ömik pösodas e palauton fa pösods plu tum. 

 Yüms plödik 
 Resodatoped calöfik ela Lojban
 Kursüd (el Lojban pro primans)
 ,Lälid in Stunalän’ in tradut Lojbanapükik
 Vükiped Lojbanapükik

Klad:Püks mekavik